Abja-Paluoja 25. juuni 2024 nr

**Vallavara tasuta kasutusse andmine**

Abja-Paluoja linnas Hariduse 3 korteriühistu esindaja Heiki Jänes on esitanud avalduse ehitada valla maale aadressiga Haridus tn, Abja-Paluoja linn (katastritunnus 10501:001:0065) prügikastide alus, mis on kolmest küljest piiratud aiaga ja sillutatud. Platsi suurus on ligikaudu 18 m2. Korteriühistu kohustub platsi hoidma korras oma kuludega.

Lähtudes eeltoodust ning võttes aluseks kohaliku omavalitsuse korralduse seaduse § 30 lõike 1 punkti 1, Mulgi Vallavolikogu 20. juuni 2018 määruse nr 44 „Mulgi vallavara valitsemise kord“ § 14 lõike 2 ja § 15 lõike 2 punkti 1

**Mulgi Vallavolikogu o t s u s t a b:**

1. Anda Hariduse 3 korteriühistule tasuta kasutada kümneks aastaks Mulgi vallale kuuluval Hariduse tänaval maa ala suurusega ligikaudu 18 m2 prügikastide aluse rajamiseks vastavalt lisale.
2. Otsus jõustub teatavakstegemisest.
3. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

Arvo Maling

Volikogu esimees

Lisa: asukoha plaan